Odense Adresse-Contoirs Efterretninger, 1847-07-08
Frankerig. Det hedder i en Skrivelse fra Paris, Stillingen er alvorlig her, meget alvorlig; Jngen kan længer negte denne Sandhed; Regjeringsluften er uveirsvanger; de som staae i nogetsomhelst Sammenhæng med Tingenes Orden, saaledes som den er bleven ved Julirevolutionen, liste sig ængstelige om og vide ikke mere hvad de skulle gjøre. Paa Børsen er i 14 Dage næsten ingen Forretninger gjorte, alle Papirer synke, overalt blæse Kapitalisterne til Tilbagetog, overalt hersker Modløshed, Mistillid til den nærmeste Fremtid, en fuldstændig Demoralisation. Egoismen ved de materielle Jnteressers System har naaet sit Høidepunkt, idet Deputeredekammeret ved sit sidste Votum har erklæret, at Man i Frankerig ikke meere kan regjere uden Bestikkelse. Hvad kan, hvad skal der nu skee, Ministeriet er endnu betynget af alle de Beskyldninger, Hr. Girardin har reist imod det, det har kun slet retfærdiggjort sig ved at lade Kammerets Majoritet sige: Vi ere tilfredse. Landet seer forhauset paa en saadan Regjering, paa et saadant Kammer, paa saadanne aabent udtalte Maximer. Og det saa dybt i den offentlige Mening sunkne Pairskammer, som Man forlængst ikke meere lagde Mærke til, det er nu det eneste, som staaer reent og værdigt, som i begge Processerne, mod Girardin og Cubieres, paa en afgjort Maade viser sin Uafhængighed af Ministeriet og paa hvilket hele Landet nu seer med Tillid. Denne Proces mod Cubieres, i hvilken to forhenværende Ministre under Juliregjeringen sidde paa de Anklagedes Bænke tiltalte for Bestikkelighed og Bedrageri, er det frygteligste Slag for Juste milien Regjeringen. Ministeriet vil falde, uagtet dets Majoritets Votum kan det ikke holde sig lige overfor den offentlige Mening og sandsynligviis tænker Guizot nu over, hvorledes han kan indlede sit Tilbagetog paa den meest skaanende og ærefulde Maade. Om det af Tribunen, af Pressen, at den offentlige Mening beskjæmmede, anklagede og aabent udfordrede Ministerium kan der ikke meere være Tale, det Hele er blevet til et Regjeringspørgsmaal, et Spørgsmaal om politisk Existents, om Samfundsordenen. Alt hvad der bør bestaae er udsat for Fare. Misfornøielsen er almindelig; de Radikales og Kommunisternes talrige Organer juble skadefroe over denne hurtige almindelige Opløsning; Agtelsen for Alt hvad der engang blev agtet, er forsvundet; den politiske Atheisme staaer paa den i Ruiner faldende Regjeringsmaterialisme. At erklære alt Bestaaende for slet, er Dagens Philosophi; En Revolution - maa hvad skal der blive deraf skee uden Blod - maaskee blodig. - "Siele, melder at General Cubieres under den offentlige Debatte for Pairskammeret vil forandre sit Forsvarsystem, det vil sige, han vil paastaae, at han virkelig har bestukket Hr. Teste og at denne er skyldig, Man imødeseer med spændt Forventning denne Proces, som er afgjørende for Frankerigs nyeste Historie og de materielle Jnteressers Regjeringssystems Existents Under 1 Juli skrives fra Paris som en Mærkelighed, at i de sidste Dage ingen personlig Skandal har oplivet Kammerdebatterne. - Marskal Bugeand vil, uagtet mangfoldige Opfordringer, ikke tage til Paris. Han siger at være kommen til Frankerig for at udhvile sig og ikke for at befatte sig med Statsforretninger. Der tales igjen meget om, at Hertugen af Anmale skal udnævnes til Vicekonge i Algerien.